চাকরি সংক্রান্ত একটি ওয়েবসাইটে সমীক্ষায় দেখা গিয়েছে, নতুন সংস্থায় চাকরিতে ঢুকে সকলেই ‘গুডবয়’ ইমেজ তৈরি করতে ব্যস্ত থাকেন। সেটাই স্বাভাবিক। খোলস ছে়ড়ে বেরনোর পর্ব শুরু হয় লাঞ্চটাইম দিয়ে। সমীক্ষায় দেখা গিয়েছে, নতুন অফিসে ফাঁকিবাজির প্রথম ধাপ হল লাঞ্চ। নির্ধারিত সময়ের থেকে একটু একটু করে বাড়িয়ে নেওয়া হয় মধ্যাহ্নভোজের সময়।
বেশি খান, এমন নয়। কারণ অনিবার্য। খাওয়ার সঙ্গে আড্ডার পরিমাণ বাড়ে প্রথমে। এর পরের ধাপে শুরু হয়, যাকে বলা হয়, ‘ডেস্কটপ ডিস্ট্র্যাকশনস’। অর্থাৎ অফিসের কাজের ফাঁকে ব্যক্তিগত মেল বা সোশ্যাল নেটওয়ার্কিং।
কিন্তু গোড়ার দিকে এঁরাই একেবারে ভিজে বেড়ালটি!
বাড়তি সময় অফিসে থাকা, কম্পিউটার বা ফাইলে মুখ গুঁজে কাজ করা, ব্যাগের ভিতরে রাখা মোবাইল চেঁচিয়ে গলা ফাটিয়ে ফেললেও তাকে স্রেফ উপেক্ষা করা— এই সবই দেখা যায়।
প্রশ্ন হল, ক’দিন?
সমীক্ষার উত্তর বলছে, এই সবের মেয়াদ মাত্র ছ’সপ্তাহ। যে সংস্থাটি এই গবেষণা চালিয়েছে, সেই ‘রিড.কো.ইউকে’-র মুখপাত্র লিন কাহিলেন বলেছেন, ‘‘গোড়ার দিকে কর্তৃপক্ষের নজরে পড়তে বাড়তি উদ্যোগ স্বাভাবিক। কিন্তু মাত্র ছ’সপ্তাহ পর থেকেই রং পাল্টাতে শুরু করলে মুশকিল অবধারিত। কেননা, আপনি ছ’মাসের জন্য চাকরি করতে আসেননি নিশ্চয়ই।’’
আরও পড়ুন
অফিসে হস্তমৈথুন থেকে পর্ন-দর্শন
ফাঁকা সরকারি অফিসে কুকীর্তি আমলার